קאלם האנט הוא ילד חיגר ואנטי חברתי.
אביו מביא אותו (בניגוד לרצון שניהם) למבחן הכניסה למגיסטריום – בית הספר לשוליות קוסמים. קאלם מנסה שלא להצליח בבחינה בכוונה ומקבל את הציון “נכשל” הראשון בהיסטוריה של המגיסטריום, דבר שמושך את תשומת ליבם של המאסטרים ובעקר את תשומת ליבו של מאסטר רופוס – המאסטר הראשי, וגורם לו לבחור בקאלם כאחד השוליות שלו! אבל… זאת לא הסיבה היחידה.
מהי הסיבה הנוספת?
מדוע מוכי כאוס מחבבים אותו?
האם הפיטריות הכתומות – זוהרות רעילות?
מה פירוש המכתב המוזר שאביו של קאלם שולח למאסטר רופוס?
מדוע יש במעטפה (של המכתב המוזר) צמיד ששייך לאויב המוות?
מיהו אויב המוות הנוראי?
בשביל לפצות את קאלם על מחסור בתשובות כאלו ואחרות, לראשונה בחייו יש לו חברים!
במגיסטריום מתעניינים יותר ביכולות שלך מאשר במגרעות שלא ניתן לשנות (כמו מזג רע או רגל פגועה).
הספר מבחן הברזל, הוא פרי יצירתן המשותפת של שתי סופרות: הולי בלק (‬שכתבה את הספר: ספיידרוויק) ‬וקסנדרה קלייר (‬שכתבה את הספרים: בני הנפילים, ‬מכשירי התופת). יחד הן יצרו סיפור על טוב ועל רע ועל מה שקורה למי שנועד לו עתיד גדול, בין אם הוא רוצה בכך…או לא.
הספר מבחן הברזל, שיצא בעברית בשנת 2015 בהוצאת כנרת זמורה-דביר, הוא הספר הראשון בסדרת מגיסטריום. ספר מאוד מפתיע ואני מתכוונת להמשיך ולקרוא את שאר הספרים (אגב, אני מתאמנת בקריאה באנגלית,כי אין לי כח לחכות כל פעם שסדרה שאני אוהבת תתורגם…).